24/04/2019 | Administración LocalMunicipal
Ordes
Publicidade acordo sobre regras para o abono do complemento retributivo por incapacidade temporal

Publicidade do acordo da Xunta de Goberno Local, de data 22 de febreiro de 2019: Visto que a Lei 6/2018, do 3 de xullo, de Orzamentos Xerais do Estado para o ano 2018, a través da súa disposición adicional quincuaxésima cuarta, veu a establecer un novo marco normativo para o réxime de incapacidade temporal do persoal ao servizo das Administracións Públicas, que elimina as restricións existentes ata este momento e permite que cada Administración Pública determine as retribucións que ha de percibir durante a situación de incapacidade temporal o persoal ao seu servizo. Posteriormente, a Lei 3/2018, do 26 de decembro, de medidas fiscais e administrativas de Galicia, a través do seu artigo 6º modificou, entre outros, os artigos 121.1, 122.1 e 146.3 da Lei 2/2015, do 29 de abril, do Emprego Público de Galicia, coas seguintes redaccións: Artigo 121.1: Nos casos de parto, a nai funcionaria ten dereito a un permiso retribuído de vinte e dúas semanas ininterrompidas, que se distribuirán a elección da persoa titular do dereito, sempre que seis semanas sexan inmediatamente posteriores ao parto. Artigo 122.1: Nos casos de adopción e acollemento, tanto preadoptivo como permanente ou simple, o persoal funcionario ten dereito a un permiso retribuído de vinte e dúas semanas ininterrompidas, do que se fará uso, a elección da persoa titular de dereito, en calquera momento posterior á efectividade da resolución xudicial pola que se constitúa a adopción ou efectividade da decisión administrativa ou xudicial de acollemento, sen que en ningún caso un mesmo menor poida dar dereito a varios períodos de aproveitamento deste permiso. Artigo 146.3: As Administracións Públicas incluídas no ámbito de aplicación da presente lei abonarán o complemento retributivo desde o primeiro día en situación de incapacidade temporal ou de goce da licenza por enfermidade que, sumado á prestación do réxime xeral da Seguridade Social, alcance o 100% das retribucións fixas do mes do inicio da incapacidade temporal. Vista a competencia, para a aprobación do desenvolvemento das devanditas materias, que lle corresponde á Xunta de Goberno Local a teor do previsto nos arts.21, 22 e 23 da Lei 7/1985, do 2 de abril de Bases de Réxime Local, demais disposicións concordantes, e acordo de delegación de competencias da Alcaldía naquela. Tras unha pequena deliberación, a Xunta de Goberno Local, no uso das atribucións delegadas polo Sr. Alcalde mediante Decreto de data 7 de xullo de 2.015, por maioría de seis votos a favor, sendo seis número legal dos seus membros, adoptou o acordo seguinte: O Concello de Ordes, ademais do previsto na Lei Xeral da Seguridade Social, aplicará as seguintes regras para proceder ao abono do complemento retributivo por incapacidade temporal e para os permisos por parto, adopción ou acollemento, para o persoal ao seu servizo: 1º.- Abonarase un complemento retributivo desde o primeiro día en situación de incapacidade temporal ou de goce da licenza por enfermidade que, sumado á prestación do réxime xeral da Seguridade Social, alcance o 100% das retribucións fixas do mes do inicio da incapacidade temporal.2º.- Nos casos de parto, a nai funcionaria ten dereito a un permiso retribuído de vinte e dúas semanas ininterrompidas, que se distribuirán a elección da persoa titular do dereito, sempre que seis semanas sexan inmediatamente posteriores ao parto.3º.- Nos casos de adopción e acollemento, tanto preadoptivo como permanente ou simple, o persoal funcionario ten dereito a un permiso retribuído de vinte e dúas semanas ininterrompidas, do que se fará uso, a elección da persoa titular de dereito, en calquera momento posterior á efectividade da resolución xudicial pola que se constitúa a adopción ou efectividade da decisión administrativa ou xudicial de acollemento, sen que en ningún caso un mesmo menor poida dar dereito a varios períodos de aproveitamento deste permiso. Este acordo entrará en vigor desde o día seguinte ao da súa publicación no Boletín Oficial da Provincia. Ordes, 22 de abril de 2019 O Alcalde-Presidente José Luis Martínez Sanjurjo